Յուրի Շապորին

Յուրի Ալեքսանդրովիչ Շապորին (), խորհրդային կոմպոզիտոր։ ԽՍՀՄ ժողովրդական արտիստ (1954)։

Կենսագրություն 
1918 թվականին ավարտել է Պետերբուրգի կոնսերվատորիան։ 1919-1934 թվականներին եղել է Լենինգրադի թատրոնների երաժշտական մասի վարիչ։ 1936 թվականից ապրել է Մոսկվայում, 1939 թվականից դասավանդել Մոսկվայի կոնսերվատորիայում (1940 թվականից՝ պրոֆեսոր)։

Աշակերտներից են Եվգենի Սվետլանովը, Ալեքսանդր Ֆլյարկովսկին, Ռոդիոն Շչեդրինը։ 1952 թվականից՝ ԽՍՀՄ կոմպոզիտորների միության քարտուղար։

Իր լավագույն երկերում Շապորինը զարգացրել է ռուսական դասական երաժշտության ավանդույթները։ Գրել է «Դեկաբրիստներ» օպերան (1953), «Կուլիկովո դաշտում» սիմֆոնիա-կանտատը (1939), օրատորիաներ (այդ թվում՝ «Ասք ռուսական հողի համար մղված ճակատամարտի մասին»), սիմֆոնիա (1932), «Լու» սյուիտը (1926), վոկալ շարքեր («Հեռավոր պատանեկություն», 1939 և այլն), վոկալ-սիմֆոնիկ բալլադներ, ռոմանսներ, դաշնամուրի 2 սոնատ, խմբերգեր, երաժշտություն դրամատիկական ներկայացումների և կինոնկարների համար, կատարել ժողովրդական երգերի մշակումներ։ ԽՍՀՄ պետական մրցանակներ (1941, 1946, 1952)։ Պարգևատրվել է Լենինի և 2 այլ շքանշաններով։

Ծանոթագրություններ 

Խորհրդային կոմպոզիտորներ
ԽՍՀՄ ժողովրդական արտիստներ
ԽՍՀՄ կոմպոզիտորների միության անդամներ
Նովոդևիչյան գերեզմանատանը թաղվածներ
Սանկտ Պետերբուրգի կոնսերվատորիայի շրջանավարտներ
Ստալինյան մրցանակի դափնեկիրներ
Կիևի համալսարանի շրջանավարտներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ռուս կոմպոզիտորներ
Լենինի շքանշանի ասպետներ
Աշխատանքային կարմիր դրոշի շքանշանի ասպետներ
Կարմիր աստղի շքանշանի ասպետներ
ՌԽՖՍՀ ժողովրդական արտիստներ
ՌԽՖՍՀ արվեստի վաստակավոր գործիչներ
Ռուս դիրիժորներ
Ռուս մանկավարժներ